Sergeli tumanida inson o‘limi bilan yakunlangan yo‘l-transport hodisasi sodir bo‘ldi. Ichki ishlar vazirligi Yo‘l harakati xavfsizligi bosh boshqarmasi matbuot xizmati bergan dastlabki ma’lumotlarga ko‘ra, 16 fevral kuni soat 07:30larda Sergeli tumani Choshtepa ko‘chasida Yangiyo‘l tumanida yashovchi O.A. «VAZ-2106» rusumli transport vositasida harakatlanayotib rul boshqaruvini yo‘qotgan va yo‘l chetida joylashgan uyning devoriga urilgan. Shundan so‘ng Yangiyo‘l tumanida yashovchi R.Sh. Lacetti rusumli transport vositasida harakatlanib kelib «Vaz 2106» rusumli transport vositasi oldida turgan piyodalarni urib yuborgan. Natijada, piyodalar S.I. va M.N. voqea joyida, piyoda D.R. esa shifoxonaga olib ketilayotgan vaqtda vafot etgan.